Държавен вестник, бр. 54, 2012 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  54
б) в полза на клиента за потребена елек­
трическа енергия в случаите на неправилно 
и/или неточно измерена електрическа енергия 
поради повреда на уреди, съоръжения или 
устройства по чл. 120, ал. 3.
(3) Операторът на електропреносната или 
на съответната електроразпределителна мрежа 
публикува общите условия най-малко в един 
централен и един местен всекидневник.
(4) Публикуваните общи условия влизат в 
сила за крайните клиенти без изрично пис­
мено приемане.“
§ 93. В чл. 105, ал. 1 думите „електро­
енергийният системен оператор“ се заменят 
с „операторът на електропреносната мрежа“. 
§ 94. В чл. 106 думите „разпределителните 
мрежи разпределителните предприятия“ се 
заменят с „електроразпределителните мрежи 
операторите на електроразпределителните 
мрежи“.
§ 95. В чл. 107 думите „електроенергийният 
системен оператор, обществените снабдители“ 
се заличават, а думите „преносното предпри­
ятие и разпределителните предприятия“ се 
заменят с „доставчиците от последна инстан­
ция, операторът на електропреносната мрежа 
и операторите на електроразпределителни 
мрежи“.
§ 96. Член 108 се изменя така:
„Чл. 108. (1) Единното оперативно плани­
ране, координиране и управление на елек­
троенергийната система се осъществява от 
оператора на електропреносната мрежа и от 
операторите на всяка от електроразпредели­
телните мрежи.
(2) Оперативното управление и осигуря­
ването на надеждното функциониране на 
електроенергийната система и електрораз­
пределителните мрежи се осъществяват от 
специализирани звена на съответния оператор 
(звена за оперативно управление).“
§ 97. В чл. 109 се правят следните измене­
ния и допълнения:
1. В ал. 1:
а) в текста преди т. 1 думите „електро­
енергийната система“ се заменят с „електро­
преносната мрежа“;
б) в т. 4 накрая се добавя „и предоставяне 
на ползвателите на мрежата на информацията, 
която им е необходима за ефикасен достъп 
до мрежата“.
2. Алинея 2 се изменя така:
„(2) Разпорежданията на звеното за опе­
ративно управление на електроенергийната 
система, свързани с оперативното управление, 
са задължителни за звената за оперативно 
управление на електроразпределителните 
мрежи, за производителите на електрическа 
енергия и за клиенти, присъединени към 
електропреносната мрежа.“
3. В ал. 3 думите „Електроенергийният 
системен оператор“ се заменят с „Операторът 
на електропреносната мрежа“.
§ 98. Член 109а се отменя.
§ 99. В чл. 110 се правят следните изме­
нения:
1. В ал. 1: 
а) текстът преди т. 1 се изменя така: „За 
целите на измерването на количествата 
електрическа енергия операторът на електро­
преносната мрежа и операторите на електро­
разпределителните мрежи в съответствие с 
издадените им лицензии осигуряват:“;
б) в т. 1 думата „осигуряване“ се заменя 
с „обезпечаване“, а думите „на количеството 
електрическа енергия, постъпваща и напус­
каща преносната система“ се заличават;
в) в т. 2 думите „на количеството електри­
ческа енергия по т. 1“ се заличават.
2. В ал. 2 думите „електроенергийния сис­
темен оператор“ се заменят с „оператора на 
електропреносната мрежа“.
3. Алинея 3 се изменя така:
„(3) Координаторите на балансиращи 
групи, общественият доставчик, крайните 
снабдители, доставчиците от последна инстан­
ция, търговците и ползвателите на мрежите 
получават информация от базата данни от 
измерванията на оператора на съответната 
мрежа при условията и по реда на правилата 
по чл. 91, ал. 2.“
§ 100. В чл. 111 се правят следните изме­
нения и допълнения:
1. В ал. 1:
а) в текста преди т. 1 думите „Електро­
енергийният системен оператор“ се заменят 
с „Операторът на електропреносната мрежа“;
б) в т. 2 думите „за сключените между 
лицата по т. 1 договори“ се заменят с „на 
графици“;
в) в т. 5 думите „предварителни и оконча­
телни уведомления“ се заменят с „дневни и 
месечни известия“;
г) точка 8 се изменя така:
„8. предоставя общодостъпна информация 
за работата на пазара и информация на всеки 
търговски участник, отнасяща се до неговото 
участие на пазара, съгласно правилата по 
чл. 91, ал. 2.“
2. Създава се ал. 3:
„(3) При поискване операторът на електро­
преносната мрежа предоставя на търговските 
участници срещу заплащане допълнителна 
информация и справки за минали периоди.“
§ 101. В чл. 112 се правят следните изме­
нения и допълнения:
1. В ал. 1 думите „Електроенергийният 
системен оператор“ се заменят с „Операторът 
на електропреносната мрежа“.
2. Алинея 2 се изменя така: